Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 256

b) a 3. számú függelék A. és B. Részében megadott takarmány-adalékanyagok szállíthatók a forgalmazás utolsó fázisában a takarmánykeverékeket elõállító üzemekbe, ha — a takarmány-adalékanyagot engedélyezõ közösségi rendelet rendelkezik a takarmány-adalékanyag specifikus elõkészítése esetén a takarmányokba történõ közvetlen hozzáadásról, — a takarmánykeverék elõállítót a külön jogszabály szerint engedélyezték és nyilvántartásba vették, és — a helyszínen ellenõrizték, hogy a takarmánykeverékelõállító rendelkezik a takarmány-adalékanyag takarmánykeverékbe történõ bekeveréséhez a 6. számú mellékletben foglalt technológiai feltételekkel. 23.6. A 23.5. pont szerinti takarmány-elõállító üzemeket a 6. számú melléklet szerinti nyilvántartásba fel kell venni a következõ külön sorral: „Takarmánykeverék-elõállítók, akik jogosultak antibiotikumok, kokcidiosztatikumok és egyéb állatgyógyászati készítmények és hozamfokozók takarmánykeverékhez történõ közvetlen hozzáadására” vagy „Takarmánykeverék-elõállítók, akik jogosultak réz, szelén, A- és D-vitamin takarmánykeverékhez történõ közvetlen hozzáadására”.

Source: https://magyarkozlony.hu/hivatalos-lapok/6db14df47d3b4625269afc1f31e75a3acec323bf/dokumentumok/c296ce3b36b12e98118d2059103d429780ae0bb3/letoltes